Den ny færge mellem Samsø og Aarhus var lørdag på jomfrurejse.

Færgen ankom fra Norge til havnen i Sælvig på Samsø, og skal herefter gøres klar til ruten Aarhus-Samsø.

Det er en rute, der er blevet arbejdet på i flere år.

- Det er en fantastisk dejlig dag. Det er virkelig en dag, vi har glædet os til og set frem til i lang, lang tid, siger Ole Klejs Hemmingsen, der er bestyrelsesmedlem i Samsø-Aarhus Expressen A/S.

Færge-forkæmper: Rute fra Samsø til Aarhus inden sommer

Før færgen åbner for passagerer, skal den sættes i stand, og det er endnu ikke besluttet, hvor passagerer til Aarhus skal stige af.

Færgen bliver til glæde for pendlere og turister, der gerne vil på tur til Samsø. Der er plads til 100 passagerer med cykler, madkurve og golfudstyr.

Se hele indslaget om Samsø-færgen i videoen ovenfor.

Mange drømmer om et liv på Samsø, og det bliver nemmere med den nye færge. Herunder kan du se et tidligere indslag om interessen for at flytte, hvis færgeforbindelsen blev bedre: